**Zápis**

**zo 19. zasadnutia Výkonného prezídia Slovenskej sekcie IPA**

**konaného dňa 5. januára 2021**

Zasadnutie sa kvôli mimoriadnej epidemiologickej situácie v Slovenskej republike (COVID-19) konalo formou videokonferencie.

Prítomní: Ján Kovalčik, Roman Záň, Miloslav Ivica, Boženka Čambáliková, Ján Ignaták, Peter Dulín

Program:

1. Otvorenie (prezident)
2. Zmena povinnosti platby odvodov Územných úradovní Slovenskej sekcii IPA.
3. Zmena povinnosti zasielania Účtovnej závierky
4. Zloženie inventarizačnej komisie.
5. Záver

K bodu 1. Rokovanie 19. zasadnutia Výkonného prezídia Slovenskej sekcie IPA (ďalej len „výkonné prezídium“) otvoril prezident Slovenskej sekcie IPA (ďalej len „prezident“ Ján Kovalčik, ktorý pozdravil všetkých prihlásených a oboznámil ich s programom rokovania.

K bodu 2. Po vzájomnej dohode všetkých prihlásených sa výkonné prezídium uznieslo na neodvedení odvodov za členov do pokladne Slovenskej sekcie IPA až do rozhodnutia Národného kongresu, ktorý rozhodne o výške tohto odvodu pre rok 2021.

K bodu 3. Výkonné prezídium taktiež zrušuje povinnosť predkladania Účtovnej závierky Územnej úradovne výkonnému prezídiu. Slovenskej sekcie IPA.

K bodu 4 Prezident Slovenskej sekcie IPA p. Kovalčik ustanovil inventarizačnú komisiu v zložení: B. Čambalíková, J. Ignaták, P. Dulín na inventarizáciu majetku Slovenskej sekcie IPA za rok 2020.

K bodu 5. Prezident poďakoval prihláseným členom výkonného prezídia a rokovanie 19. zasadnutia výkonného prezídia ukončil.

Zapísal: Peter Dulín – asistent generálneho sekretára